## UNIUNEA NAŢIONALĂ A BAROURILOR DIN ROMÂNIA

***Comisia Permanentă***

**Decizia nr. 08**

***31 august 2023***

*Având în vedere prevederile art. 67 alin. (1) lit. a) și (3) din Legea nr. 51/1995 pentru organizarea şi exercitarea profesiei de avocat, republicată, cu modificările și completările ulterioare (în continuare Lege) și art. 311 alin. (7) din Statutul profesiei de avocat, precum și prevederile art. 10 alin. (1) lit. c) și 13 alin. (1) din Statutul Institutului Național pentru Pregătirea şi Perfecționarea Avocatilor (în continuare INPPA), aprobat prin Hotărârea Consiliului UNBR nr. 236/11-12.03.2022,*

*Văzând Decizia Comisiei Permanente nr. 24/04 octombrie 2019,*

*Având în vedere dezbaterile din ședința Comisiei Permanente,*

***Comisia Permanentă a Uniunii Naționale a Barourilor din România (UNBR)****, în ședința din* ***31 august 2023****,*

**D E C I D E :**

Art. 1 – (1) Domnul av. dr. Dan Oancea se numește în calitate de Director al INPPA, pentru un mandat de 4 ani.

(2) Noul mandat începe la 05.10.2023, după expirarea mandatului Directorului INPPA numit conform Deciziei Comisiei Permanente nr. 24/04 octombrie 2019.

Art. 2 – Prezenta Decizie se comunică INPPA și membrilor Consiliului UNBR şi se dă publicității pe website-ul INPPA - [www.inppa.ro](http://www.inppa.ro) şi pe website-ul UNBR - [www.unbr.ro](http://www.unbr.ro).

**C O M I S I A P E R M A N E N T Ă**